29/04/2015 | Administración LocalMunicipal
Pontedeume
Bases concurso dos Maios 2015

1º - No Concurso de Maios poderán participar rapazas e rapaces que non superen os dezaseis anos (incluídos). 2º - Cada maio terá que inscribirse individualmente (por cada maio cubrir unha solicitude). 3º - Na creación do Maio pódese usar todo tipo de flores.4º - Cada Maio deberá presentarse acompañado dunha poesía ou cantiga que os participantes deberán ler ou cantar. Ao presentar as coplas especificarase se son novas ou tradicionais.5º - A poesía ou cantiga será orixinal e inédita. Deberase facilitar copia á organización e xurado do concurso.6º Puntuarase cubrir con verde (mirto, fiuncho, xesta, etc) as partes do Maio, varas, patas, madeiras, etc.7º Puntuarase a figura, dificultade, elementos vexetais, etc.8º Valorarase a uniformidade dos participantes (levadores do Maio) a nena/o coa banda ou coroa (flores) de flores.9º Valorarase negativamente levar á vista cartóns, cordas, elementos plásticos, arames, madeiras, etc.10º - A Concentración dos Maios realizarase nos Xardíns de Lombardero ás 17:30 h. do día 1 de maio. Posteriormente os Maios participantes percorrerán as rúas do pobo ata chegar á Alameda de Raxoi.11º - As solicitudes de participación deberán formalizarse no Departamento de Cultura do Concello, en horario de 9:00 a 14:00 h. Tamén se poderán inscribir no Xardín de Lomabardero ata 15 minutos antes de empezar o pasacalles.12º - O prazo de inscrición para o concurso abrirase o día 15 de abril, e rematará o día 1 de maio, quince minutos antes de iniciar a actividade.13º - O xurado ten a potestade de eliminar do concurso aqueles Maios que considere que non reúnen as condicións necesarias para ser considerados como tales, en base a súa construcción e elementos que o forman.14º - Establecese un total de catro premios coas contías de: 1º Premio: 175 € 2º Premio: 150 € 3º Premio: 125 € 4º Premio: 100 € 15º - Establécese un premio á mellor copla cunha contía económica de 70 € Puntuarase neste apartado: - Interpretación cantada da canción–coplas e a súa orixinalidade. - Lectura (ou recitado) da canción-copla orixinal. - Valoraranse máis as coplas que sexan acompañadas con música ou percusión. - Valorarase máis se os acompañantes musicais son neno/as que si son adultos. - Puntuaranse máis as músicas orixinais sobre outras xa coñecidas. - Ao presentar as coplas especificarase se son novas ou tradicionais para súa valoración. - Facilitaranse as coplas a organización por cuadriplicado antes do comezo do concurso.16º - Destinarase unha cantidade de 600 € para premios de participación. Os Maios participantes no concurso terán un premio de participación, este premio calcularase dividindo 600 € entre o número de participantes. Este premio, de participación, en ningún caso poderá exceder de 30 €. 17º - Os participantes premiados cun dos catro primeiros premios non terán premio de participación.18º - Os premios poderían quedar desertos de non existiren Maios de calidade a xuízo do xurado.19º - A decisión do xurado é inapelable. O xurado terá potestade para resolver os problemas que xurda durante o concurso.20º - A composición do xurado comunicaráselle aos participantes e público en xeral o mesmo día do concurso.21º - A organización resérvase o dereito de cancelar o concurso ou resolver os imprevistos sen estar obrigada a comunicárllelo previamente aos participantes.22º - A participación no concurso implicará a aceptación das presentes bases. Pontedeume, 17 de abril de 2015 Asdo.: Gabriel Torrente Piñeiro Alcalde do Concello de Pontedeume